# Roma (pel·lícula de 2004)

Roma és una pel·lícula argentino-espanyola dramàtica de 2004 dirigida per Adolfo Aristarain i protagonitzada per Juan Diego Botto, Susú Pecoraro i José Sacristán. El guió va ser escrit per Aristarain, Mario Camus i Kathy Saavedra, sobre història d'Adolfo Aristarain. Es va estrenar el 15 d'abril de 2004.

## Sinopsi

Roma Di Toro (Susú Pecoraro) és la mare de Joaquín Goñez (protagonitzat de jove per Juan Diego Botto i d'adult per José Sacristán), un escriptor argentí establert a Espanya. Aquest contracta a un jove escriptor i corrector literari anomenat Manuel Cueto, també interpretat per Botto (com a possible metàfora que tot succeeix en la ment de Joaquín Goñez i com a recurs d'identificació entre tots dos), perquè l'ajudi a escriure la seva autobiografia. En relatar les seves experiències, l'escriptor estableix un vincle emocional amb el seu propi passat i la seva memòria, recordant la seva joventut viscuda a l'Argentina dels anys 1960 i 1970, el clima polític durant aquesta, el seu gran amor, Reneé, i sobretot, la relació amb qui li donaria un curs a la seva vida: la seva mare, Roma.

## Repartiment

* Susú Pecoraro... Roma Di Toro
* Juan Diego Botto... Manuel Cueto/Joaquín Góñez (jove)
* José Sacristán... Joaquín Góñez (als 60 anys)
* Marcela Kloosterboer... Reneé
* Maximiliano Ghione... Guido
* Gustavo Garzón... pare de Joaquín Góñez
* Marina Glezer... Alicia
* Jean Pierre Noher... Pando
* Vando Villamil ... Áteo di Toro
* Marcos Woinski ... Afinador
* Agustín Garvie ... Joaquín Góñez (nen)
* Carla Crespo... Betty
* Marcos Mundstock... Gustavo Smirnoff
* Raúl Rizzo... Doctor Cassano
* Alberto Jiménez ... Editor (fill)
* Ángel Facio ... Editor (pare)
* María Galiana... Portera
* Maxi Zago ... Simón
* Diego Topa ... Figueroa
* Tony Lestingi... Tío Juan
* Héctor Malamud... Kaminsky
* Cecilia Labourt ... Dora
* Gabriel Fernández ... Maestro
* Elena Gowland ... Miss Gleesson
* Daniel Dibiase ... Servicio 1
* Diego Topa... Bautista

## Premis i nominacions

* 2005: Festival de Cinema d'Espanya de Tolosa de Llenguadoc, Violeta d'Or, a la millor actriu i al millor guió.
* 2005: Premis Còndor de Plata de l'Associació Argentina de Crítics de Cinema, millor pel·lícula, millor director, millor actriu protagonista (Susú Pecoraro).
* 2004: Premis Clarín Espectacles a la millor actriu (Susú Pecoraro).
* 2004: Festival Internacional del Nou Cinema Llatinoamericà de l'Havana, Premi del Públic, a la millor actriu (Susú Pecoraro) i al millor guió.
* XIX Premis Goya: nominada a la millor pel·lícula, millor direcció, millor fotografia i guió original.
* Festival Internacional de Cinema de Sant Sebastià 2004: nominada a la Conquilla d'Or.

## Referències

* ↑ Aristarain descubre en 'Roma' una parte de su historia, El País, 16 d'abril de 2004
* ↑ "Roma", un puente entre dos generaciones, La Nación, 15 d'abril de 2004
* ↑ Roma al web de Fotogramas
* ↑ Cinespaña cumple una década de promoción del cine español en Francia, ABC, 7 d'octubre de 2015
* ↑ "Roma" ganó esta noche el premio "Cóndor de Plata 2004, La Gaceta
* ↑ Roma al web dels Goya
* ↑ Adolfo Aristaráin: “El cine tiene lógica y sentido; la vida, no”, EL Cultural, 6 de setembre de 2004